Suchinthana/ta-wikipedia huggingface dataset:
ரசியா பேகம்

ரசியா பேகம் கி.பி. 1236–1240 வரை டெல்லியை ஆண்ட ஒரு பெண் சுல்தான். (சுல்தான் என்பது ஆண்பால், சுல்தானா என்பதுதான் பெண்பால். நான் ஒரு ஆணுக்கு வீரத்திலும் விவேக்கதிலும் எந்த விதத்திலும் குறைந்தவள் இல்லை – என்னை சுல்தான் என்றே அழையுங்கள் என்று எல்லோருக்கும் ஆணையிட்டு இருந்தாள் ரசியா பேகம்.) இவர் இந்தியாவின் முதல் அரசி என்று அழைக்கப்படுகிறார். தில்லியை ஆண்ட மூன்றாவது சுல்தான் சம்சுத்தீன் இல்த்துத்மிசு இவரது தந்தையாவார். அவர் தில்லியை கி.பி. 1211 முதல் 1236 வரை ஆட்சி செய்தார். அவருக்கு பல மகள்களும் மகன்களும் இருந்தனர். ஆனால் இவர் ரசியா பேகத்தையே மிக அதிகமாக நேசித்தார். ஒரு பெண் கற்றுக் கொள்ள வேண்டிய அனைத்து விஷயங்களையும் அவளுக்குக் கற்றுக் கொடுத்தார். இவர் ஒரு இளவரசியாகவே வளர்க்கப்பட்டார். கூடவே அரசியல் விவகாரங்களையும் நன்கு பழகிக் கொண்டார்.

குதிரை சவாரியிலும், வாள் வித்தையிலும் தனது சகோதரர்களையும் விட மிகச் சிறந்து விளங்கினார். அச்சமயத்தில் இவரது தந்தை ராஜபுத்திரர்களுக்கெதிராக படையெடுத்துச் சென்றார். தான் திரும்பி வர கால தாமதம் ஆகலாம் என கருதிய அவர் தனக்கு பதிலாக தனது மகள் ரசியா பேகத்தை ஆட்சி அதிகாரத்தில் நியமித்தார். சுல்தான் இல்த்துத்மிசு திரும்பி வர சுமார் ஆறு ஆண்டுகள் ஆனது. அக்கால கட்டத்தில் ரசியா பேகம் நன்முறையில் விவேகத்துடனும் ஆட்சிப் புரிந்தார்.

தனது தந்தை திரும்பி வந்ததும் ரசியா ஆட்சியை தந்தையிடமே ஒப்படைத்தார். கி.பி.1236 - ஆம் ஆண்டு இல்த்துத்மிசு மரணமடைந்தார். ஏற்கனவே அவர் தனது வாரிசாக ரசியா பேகத்தையே முடிவு செய்திருந்தார். ஆனால், அவரது மகன்களுள் ஒருவரான உருக்குன்- உத்-தின் பிரோசு ஆட்சியைக் கைப்பற்றினார். ஆனால் மிக மோசமான ஆட்சியின் மூலம் ஆறே மாதங்களில் மக்களிடம் செல்வாக்கை இழந்தார்.

பின் ரசியா பேகம் ஆட்சிப் பொறுப்பேற்று மக்கள் மத்தியில் தன் தந்தைக்கு நிகரான செல்வாக்கைப் பெற்றார். எனவே, இவர் இந்தியாவின் முதல் அரசி என்று அழைக்கப்படுகிறார்.

மேற்கோள்கள்

வெளி இணைப்புகள் 
Project Continua: Biography of Sultan Raziyya bint Iltutmish

இந்திய முஸ்லிம்கள்
சுல்தான்கள்
1240 இறப்புகள்
1205 பிறப்புகள்
இந்தியப் பேரரசர்கள்
இந்திய முஸ்லிம் பெண்கள்
ஆசிரியர்களுக்கான தேசிய விருது

இந்தியாவில் ஆசிரியர் பணியில் சிறந்து விளங்கும் ஆசிரியர்களுக்கு ஆண்டுதோறும் ஆசிரியர்களுக்கான தேசிய விருது வழங்கப்படுகிறது. ஆசிரியராக இருந்து குடியரசுத்தலைவராக உயர்ந்த சர்வப்பள்ளி ராதாகிருஷ்ணனைப் போற்றும் விதமாக  ஆண்டுதோறும் சுமார் நூற்றுக்கும் மேற்பட்டோருக்கு இவ்விருது வழங்கப்படுகிறது. கல்வித்துறையில் சிறந்த பணியாற்றிய ஆசிரியர்களுக்கு நல்லாசிரியர் விருதுகளை மத்திய, மாநில அரசுகள் வழங்குகின்றன. ஒருவர் இவ்விருது பெற ஆசிரியர்கள் பதினைந்து ஆண்டுகளும், தலைமை ஆசிரியர்கள் இருபது ஆண்டுகள் பணியாற்றி இருக்க வேண்டும். மேலும், சமுதாயத்தில் கண்ணியமானவராகவும், புகழ்மிக்கவராகவும் இருத்தல் வேண்டும். மாணவர்களிடத்தில் அன்பு மிக்கவராகவும், சமுதாய நலனில் பங்கு கொள்பவராகவும் இருத்தல் வேண்டும்.

தற்போதைய நிலையில் இவ்விருதின் மொத்த எண்ணிக்கை 378 ஆகும். இவ்விருதினை பெறும் ஆசிரியர்களுக்கு ரூபாய் ஐம்பதாயிரம் தொகை காசோலையாகவும், வெள்ளிப்பதக்கமும், சான்றிதழும் வழங்கப்பட்டு வருகின்றது. வெள்ளிப்பதக்கம் மற்றும் சான்றிதழ் ஒவ்வொரு வருடமும் ஆசிரியர் தினமான செப்டம்பர் 5 அன்று, நாட்டின் தலைநகரமான புதுடெல்லியில் மேதகு குடியரசு தலைவர் அவர்களால் வழங்கப்படும்.

இவ்விருதின் ஒரு பகுதியாக வகுப்பறையில் கற்றல் கற்பித்தலில் தகவல் தொழில்நுட்பத்தினை பயன்படுத்தும் மற்றும் புதுமையான கற்றல் கற்பித்தல் முறைகளை கையாளும் ஆசிரியர்களுக்கு ஐ.சி.டி தேசிய நல்லாசிரியர் விருதுகள் மனித வள மேம்பாட்டு அமைச்சகத்தின் மூலமாக வழங்கப்பட்டு வருகின்றது.

ஒவ்வொரு ஆண்டும் மாநில அரசு நல்லாசிரியர் பட்டியலை உருவாக்கி நடுவண் அரசுக்கு அனுப்புகிறது. இறுதியாக விருதுக்குரியவர்களை நடுவண் கல்வி அமைச்சகம் தேர்வு செய்கிறது. இந்த முடிவுகள் அறிவிக்கப்பட்டு  ஆசிரியர் நாளான செப்டம்பர் ஐந்தாம் தேதி  தேதி டெல்லியில் நடைபெறும் விழாவில் இந்த விருது வழங்கப்படுகிறது. தேசிய விருதுக்கு தேர்வு செய்யப்படும் ஆசிரியர்களுக்கு, குடியரசுத் தலைவர் மாளிகையில் நடக்கும் விழாவில், குடியரசுத்தலைவர், விருதுகளை வழங்குவார். தமிழகத்தில் இருந்து, ஒவ்வொரு ஆண்டும் 22 ஆசிரியர்கள் தேர்வு செய்யப்படுகின்றனர்.

நடுவண் அரசின் 'நல்லாசிரியர் விருது' பெறுவோருக்கு, குடியரசுத்தலைவர், பிரதமர், மனிதவள மேம்பாட்டு துறை அமைச்சர் ஆகியோர் விருந்து தந்து பெருமைப்படுத்துகின்றனர். அவர்களுக்கு, வாழ்நாள் முழுவதும் தொடர்வண்டியில் இலவசமாகப் பயணிக்கும் சலுகையும் வழங்கப்படுகிறது. 1997-ம் ஆண்டு முதல் தமிழக அரசு நல்லாசிரியர் விருதை 'டாக்டர் ராதாகிருஷ்ணன் விருது' என்னும் பெயரில் வழங்கி வருகிறது.

குறிப்புகள்

இந்திய விருதுகள்
திண்டுக்கல் ஐ. லியோனி

திண்டுக்கல் ஐ. லியோனி (ஆங்கிலம்: Dindigul I. Leoni) என்பவர் ஆசிரியர், மேடைப் பேச்சாளர், இலக்கியச் சொற்பொழிவாளர், நகைச்சுவை பட்டிமன்ற நடுவர். இவர் தமிழ்நாடு பாடநூல் மற்றும் கல்வியியல் பணிகள் கழகத்தின் தலைவராகவும் உள்ளார். இவர் திண்டுக்கல் மாவட்டத்தைச் சார்ந்தவர். கிறித்துவ மதத்தை பின்பற்றுபவர். இவர் கங்கா கௌரி என்ற  திரைப்படமொன்றில் நடித்துள்ளார். இவருக்கு 2010-ம் ஆண்டிற்கான கலைமாமணி விருது வழங்கப்பட்டது.

ஆசிரியப் பணி
இவர் திண்டுக்கல் புனித மரியன்னை மேனிலைப் பள்ளியில் ஆசிரியராக இருந்தார்.

அரசியல் வாழ்க்கை 
இவர் திராவிட முன்னேற்றக் கழகத்தைச் சார்ந்தவர். 2011-ம் ஆண்டு திமுகவை ஆதரித்து தேர்தல் பிரச்சாரத்திலும் ஈடுபட்டார். 2014-ம் ஆண்டு நடைபெற்ற தேர்தலிலும், 2016-ம் ஆண்டு நடைபெற்ற சட்டமன்ற தேர்தலிலும் திமுகவை ஆதரித்து பிரச்சாரம் செய்தார்.

குறிப்புகள்

வெளி இணைப்புகள் 
 

தமிழ்ப் பேச்சாளர்கள்
தமிழ் நகைச்சுவைப் பேச்சாளர்கள்
கலைமாமணி விருது பெற்றவர்கள்
தமிழ் பட்டிமன்றத் தொகுப்பாளர்கள்
திண்டுக்கல் மாவட்ட நபர்கள்
வாழும் நபர்கள்
திராவிட முன்னேற்றக் கழக அரசியல்வாதிகள்
ஊர் பெயரால் அறியப்படும் மக்கள்
வ. களத்தூர்



அமைவிடம்
வ.களத்தூர் திருச்சி – சென்னை தேசிய நெடுஞ்சாலை 45லிருந்து 7 கி.மீ. மேற்கில் அமைந்துள்ளது.  வெள்ளாற்றின் கிளை ஆறான கல்லாற்றின் இருபுறமும் வ.களத்தூர்  அமைந்துள்ளது. வண்ணாரம்பூண்டி, களத்தூர் என்பதன் சுருக்கமே வ.களத்தூர் என்பதாகும். பெரம்பலூர் மாவட்டம் , வேப்பந்தட்டை வட்டத்தில் உள்ள இக்கிராமம் களத்தூர், வண்ணாரம்பூண்டி , பாரதி நகர் , வள்ளியூர் , ராயப்பா நகர் மற்றும் மில்லத் நகர் ஆகிய பகுதிகளை உள்ளடக்கியதாகும்., ,

நிர்வாக அமைப்பு 
வ.களத்தூர், கிராமம், வேப்பந்தட்டை ஒன்றியம் - பெரம்பலூர் மாவட்ட விவகார எல்லைக்குட்பட்டது.

குக்கிராமங்கள் 
வ.களத்தூர், வண்ணாரம்பூண்டி, ராயப்பா நகர், மேட்டுச்சேரி, மில்லத் நகர்.

எல்லைகள் 
மேற்கே பிம்பலூர் ஊராட்சி,கிழக்கே அகரம், பேரயூர் ஊராட்சிகள், வடக்கே திருவாளாந்துரை, தெற்கே மேட்டுப்பாளயம்.

மக்கள் தொகை 
வ.களத்தூர் ஊராட்சி மன்றத்தின் 2001 ஆண்டு மக்கள் தொகை கணக்கெடுப்பின் படி மொத்த மக்கள் தொகை எண்ணிக்கை சுமார் 32000 ஆகும்.

பள்ளிகள் 
 அரசு  மேல்நிலை பள்ளி
 புனித மேரி மெட்ரிக்  பள்ளி
 ஹிதாயத் ஆங்கிலப்பள்ளி 
 லிட்டில் ஆனந்த் ஆங்கிலப்பள்ளி
 ஐடியல் மெட்ரிக் பள்ளி 
 மாடர்ன் பள்ளி  ,

முக்கிய கோவில்கள் 
மாரியம்மன் திருக்கோவில் களத்தூரில் அமைந்துள்ளது. இக் கோவிலில் ஆண்டுதோறும் சித்திரைத் திருநாள் அனைத்து சமுதாய மக்களாலும் வெகு விமரிசையாகக் கொண்டாடப்படும் திருவிழாவாகும்.

முக்கிய தொழில் 
இக் கிராமம் விவசாயத்தில் சிறப்பான இடத்தை பிடித்துள்ளது. பணப்பயிர்களான கரும்பு, நெல், பருத்தி, சோளம் முக்கிய விவசாயங்களாகும்.

நீர்ப்பாசனங்கள் 
 கல்லாற்றுப் பாசனம்
 ஆழ்துழைக் கிணறுகள் & கிணற்றுப்பாசனம்.
 மானாவாரி.

வங்கிகள் 
தமிழகத்தின் மிக பெரிய பொதுத்துறை வங்கியான இந்தியன் ஓவர்சீஸ் வங்கிக் கிளை உள்ளது. இங்கு அனைத்து தனி நபர் மற்றும் விவசாயிகள், மாணவர்கள், வெளிநாட்டில் வாழ்ந்த இந்தியர்கள் ,வங்கி கணக்கு தொடங்கி பயன்பெறுகின்றனர்.

விரைவான வங்கிச்சேவைக்காக வங்கி வணிகத்தொடர்பாளர்கள் நியமிக்கப்பட்டுள்ளனர்.

பாரத ரிசர்வ் வங்கியின் தத்தெடுப்புத் திட்டத்தின் கீழ் எல்லைக்குட்பட்ட திருவாளந்துரை தேர்ந்தெடுக்கப்பட்டுள்ளது.

வங்கியின் தொலைபேசி எண் : 9840176193, 04328-251225

தானியங்கி பணம் எடுக்கும் இயந்திரம் (ஏடிஎம்) 
இந்தியன் ஓவர்சீஸ் வங்கி ஏடிஎம் கடைத்தெரு அருகிலும் செயல்படுகிறது.

தொலைதொடர்பு 
BSNL தொலை பேசி அலுவலகம் இங்கு இயங்கி வருகிறது.தவிர தனியார் செல்போன் சேவைகள் AIRCEL,AIRTEL,BSNL CELONE,RELIANCE,TATA TOCOMO,VODAFONE முழுவதும் உள்ளது.

அஞ்சல் நிலையம்(பின் கோடு: 621117 
621117 . அருகில் உள்ள தலைமை அஞ்சலகம்: பெரம்பலூர் - 621212.

போக்குவரத்து

சாலை போக்குவரத்து 
பெரம்பலூரிருந்து  எளிதில் சென்று வர சாலை வசதி உள்ளது.

மருத்துவ வசதி 
களத்தூரில் அரசு ஆரம்ப சுகாதர நிலையம் இயங்கி வருகிறது. இங்கு இப்பகுதி மக்கள் ஏராளமானோர் சிகிச்சை பெற்று வருகின்றனர். . இங்கு கால்நடை மருந்தகம் ஒன்றும் இயங்கி வருகிறது.

காவல் நிலையம் 
களத்தூரில் காவல் நிலையம் பல ஆண்டுகளாக செயல்பட்டு வருகிறது. இது களத்தூர், திருவாளந்துரை, பசும்பலூர், நெய்குப்பை ஆகிய பகுதி மக்களின் பாதுகாவலனாக இக் காவல்நிலையம் இயங்கி வருகின்றது.

ஆதாரங்கள் 

பெரம்பலூர் மாவட்டத்திலுள்ள கிராமங்கள்
முழுநிறை காலமுறை மீளாய்வு

முழுநிறை காலமுறை மீளாய்வு (The Universal Periodic Review (UPR)) என்பது ஐக்கிய நாடுகளின் மனித உரிமைகளுக்கான அமைப்பின் ஒரு பொறிமுறை ஆகும்.  இது நாடுகளின் மனித உரிமைப் பேணலை ஆய்வு செய்து மதிப்பீடு செய்து பரிந்துரைகளை வழங்கும் ஒரு செயலாக்கம் ஆகும்.  ஒவ்வொரு ஆண்டும் 16 நாட்டு அரசுகள் இவ்வாறான மீளாய்வு செயப்படும்.  இந்தச் செயற்பாடு 2005 ம் ஆண்டு ஐ.நா சீர்திருத்த செயற்பாடுகளில் ஒன்றாகத் தொடங்கப்பட்டது.

வெளி இணைப்புகள் 
 UPR-info

மேற்கோள்கள்

ஐக்கிய நாடுகள் சபை
தொழில்

பணி அல்லது தொழில் என்பது ஒருவருடைய வாழ்வாதாரத்திற்கு, வருமானம் ஈட்டக்கூடிய செயல். இதனை உத்தியோகம் அல்லது அலுவல் என்றும் கூறுவர். ஒருவர் பணம் அல்லது சேவை மனப்பான்மை அல்லது இரண்டிற்குமான தம்முடைய உழைப்பை பகுதி நேரமாகவோ அல்லது முழு நேரமாகவோ செலவு செய்தல் தொழில் எனப்படும்.

ஒருவர் செய்யும் தொழிலை அடிப்படையாகக் கொண்டு, அவருடைய சமூக-நிலை(Social Status) நிர்ணயிக்கப்படுகிறது. மாணவர்கள், ஓய்வு பெற்றவர்கள், இல்லத்தரசிகளை தவிர்த்து, பெரும்பாலான மக்கள் தம்முடைய தொழிலுக்காக அதிக நேரத்தைச் செலவு செய்கின்றனர்.

தொழிலின் பிரிவுகள் 
முழு நேரத் தொழில், பகுதி நேரத் தொழில், தற்காலிகத் தொழில், சுயவேலை வாய்ப்பு உள்ளிட்ட பல வகையான தொழில்கள் உள்ளன. தம்முடைய துறையை தமது படிப்புக்கு எற்றவாறு தேர்ந்தெடுக்கின்றனர் அல்லது, தொழிலுக்குத் தேவையானவற்றைக் கற்றுக் கொள்கின்றனர்.

அரசு பணி 
மத்திய அல்லது மாநில அரசுத்துறை சார்ந்த தொழில்கள் வருமானம் மட்டுமின்றி பிற சலுகைகளையும் தம்முடைய ஊழியர்களுக்கு வழங்குகிறது.

மேலும் பார்க்க 
தொழிற்சாலை

வெளி இணைப்புகள் 

தொழில்கள்
பெரும் கோலாலம்பூர்

பெரும் கோலாலம்பூர் (ஆங்கிலம்: Greater Kuala Lumpur மலாய்: Kuala Lumpur Raya) என்பது மலேசியாவில் உள்ள பெருநகர கோலாலம்பூரின் எல்லைகளை நிர்ணயிக்கும் புவியியல் சொல் ஆகும். இது பெரும்பாலும் கிள்ளான் பள்ளத்தாக்கு நிலப்பகுதியுடன் ஒத்திருந்தாலும் சில வேறுபாடுகள் உள்ளன. 

இந்தப் பெரும் கோலாலம்பூர் நிலப்பரப்பு, கிள்ளான் பள்ளத்தாக்கு; சிலாங்கூர், கோலாலம்பூர், புத்ராஜெயாவின் கூட்டாட்சி பிரதேசங்கள்; நெகிரி செம்பிலான் மாநிலத்தின் மேற்கில் உள்ள மலேசியா வியூகப் பள்ளத்தாக்கு (Malaysia Vision Valley) (MVV) பகுதி; மற்றும் பகாங் மாநிலத்தின் மேற்கில் உள்ள பெந்தோங் பகுதி போன்றவற்றை உள்ளடக்கியதாகும். இதன் பரப்பளவு 2,793.27 சதுர கிமீ ஆகும்.

பொது
தேசிய வளர்ச்சிக் கூட்டமைப்பு (Konurbasi Pertumbuhan Nasional) என்றும் அழைக்கப்படுகிறது. இது மலேசியாவின் மிகப் பெரிய பெருநகரப் பகுதியாகும். மேலும் தென்கிழக்கு ஆசிய பிராந்தியத்தில் வேகமாக வளர்ந்து வரும் ஒன்றாகும்.

கோலாலம்பூரைச் சுற்றியுள்ள 14 நகராட்சிகளின் மொத்தப் பரப்பளவைக் கொண்டதாகப் பெரும் கோலாலம்பூர் வரையறுக்கப்பட்டு உள்ளது.

14 நகராட்சிகள்

 கோலாலம்பூர் மாநகராட்சி (Kuala Lumpur City Hall) (DBKL) 
 புத்ராஜெயா கூட்டு நிறுவனம் (Putrajaya Corporation) (PPj)
 சா ஆலாம் மாநகராட்சி (Shah Alam City Council) (MBSA) 
 பெட்டாலிங் ஜெயா மாநகராட்சி (Petaling Jaya City Council) (MBPJ), 
 கிள்ளான் நகராட்சி மன்றம் (Klang Municipal Council) (MPK), 
 காஜாங் நகராட்சி மன்றம் (Klang Municipal Council) (MPKj), 
 சுபாங் ஜெயா மாநகராட்சி (Subang Jaya City Council) (MPSJ), 
 செலாயாங் நகராட்சி மன்றம் (Selayang Municipal Council) (MPS)
 அம்பாங் ஜெயா நகராட்சி மன்றம் (Ampang Jaya Municipal Council) (MPAJ) 
 கோலா லங்காட் நகராட்சி மன்றம் (Kuala Langat Municipal Council) (MPKL)
 சிப்பாங் நகராட்சி மன்றம் (Sepang Municipal Council) (MPSp).
 சிரம்பான் மாநகராட்சி (Seremban City Council) (MBS)
 போர்டிக்சன் நகராட்சி மன்றம் (Port Dickson Municipal Council) (MPPD)
 பெந்தோங் நகராட்சி மன்றம் (Bentong Municipal Council) (MPB)

கோலாலம்பூர் பெருநகரத்தில் உள்ள நகரங்கள்
 
 கோலாலம்பூர்
 சா ஆலாம்
 டாமன்சாரா
 சுபாங் ஜெயா
 சுங்கை பூலோ
 ஸ்ரீ கெம்பாங்கான்
 செர்டாங்
 பூச்சோங்
 கிள்ளான்
 காப்பார்
 மேரு
 உலு லங்காட்
 அம்பாங் ஜெயா
 காஜாங்
 செராஸ்
 பாங்கி
 செமினி
 பாலகோங்
 பெரானாங்
 புத்ராஜெயா
 ரவாங்
 செலாயாங்
 குவாங்
 கோம்பாக்
 பத்துமலை
 தெலுக் பாங்லிமா காராங்
 செஞ்சாரோம்
 சௌஜானா புத்ரா
 பந்திங்
 மோரிப்
 நீலாய்
 பாஜம்
 மந்தின்
 செரி செண்டாயான்
 லாபு
 சிரம்பான் 2
 சிரம்பான்
 செனவாங்
 போர்ட்டிக்சன்
 கெந்திங் மலை
 பெந்தோங்

பயன்பாடு

பெரும் கோலாலம்பூர் எனும் பயன்பாடு அண்மையில்தான் புழக்கத்திற்கு வந்துள்ளது. முன்பு கிள்ளான் பள்ளத்தாக்கு என்றே பெரும்பாலும் அறியப்பட்டது. 2010-ஆம் ஆண்டில் மலேசியப் பிரதமர் நஜீப் துன் ரசாக், வெளியிட்ட பொருளியல்  நிலைமாற்றத் திட்டத்தின் ஊரக மாநகரம் உருவாக்கல் மூலம், பொருளியல் வளர்ச்சியைத் தூண்டும் வண்ணம் இந்தச் சொல்லை பரப்புரை செய்தார்.

புள்ளிவிவரம்

2010-ஆம் ஆண்டில் பெரும் கோலாலம்பூரின் மக்கள் தொகை ஆறு மில்லியன் என மதிப்பிடப்பட்டு உள்ளது. நாட்டின் மொத்த வருமானத்திற்கு இந்தப் பகுதி RM 263 பில்லியன் பங்களித்துள்ளது.

காட்சியகம்

மேலும் பார்க்க
 கோலாலம்பூர்
 சா ஆலாம்
 பெட்டாலிங் ஜெயா
 புத்ராஜெயா
 சுபாங்

மேற்கோள்கள்

வெளி இணைப்புகள்

மலேசிய நகரங்கள்
கோலாலம்பூர்
மலேசியாவின் பெருநகரப் பகுதிகள்
கிள்ளான் பள்ளத்தாக்கு

கிள்ளான் பள்ளத்தாக்கு (ஆங்கிலம்: Klang Valley; மலாய்: Lembah Klang) என்பது மலேசியாவின் கோலாலம்பூர் மற்றும் அதன் சுற்றுப் பகுதிகளையும்; அவற்றுக்கு அடுத்துள்ள சிலாங்கூர் மாநிலத்தைச் சேர்ந்த நகரங்களையும் உள்ளடக்கிய நிலப்பகுதி ஆகும்.

இதன் தற்காலப் பெயராக கோலாலம்பூர் பெருநகர்ப் பகுதி அல்லது பெரும் கோலாலம்பூர் (Greater Kuala Lumpur) உள்ளது. இந்தப் பள்ளத்தாக்கு, புவியியல் ரீதியாக தித்திவாங்சா மலைத்தொடரை (Titiwangsa Mountains) வடக்கிலும் கிழக்கிலும், மலாக்கா நீரிணையை மேற்கிலும் எல்லைகளாகக் கொண்டுள்ளது.

வடமேற்கில் ரவாங்; தென்கிழக்கில் செமினி; மற்றும் தென்மேற்கில் கிள்ளான் மற்றும் கிள்ளான் துறைமுகம் போன்ற நகரங்கள் வரை நீண்டுள்ளது.

தோற்றம்

இந்தப் பள்ளத்தாக்கு கிள்ளான் ஆற்றின் பெயரால் அழைக்கப் படுகிறது. கிள்ளான் ஆறு, கிள்ளான் பள்ளத்தாக்கு வழியாகப் பாயும் முதன்மையான ஆறு ஆகும். கோம்பாக்கில் உள்ள கிள்ளான் கேட்ஸ் (Klang Gates Quartz Ridge) மலைப்பகுதியில் தொடங்கி கிள்ளான் துறைமுகம் வழியாக மலாக்கா நீரிணையில் பாய்கிறது.

கிள்ளான் ஆறு, இந்தப் பகுதியின் ஆரம்பகால வளர்ச்சியுடன் நெருக்கமாக இணைக்கப்பட்டுள்ளது. 19-ஆம் நூற்றாண்டின் பிற்பகுதியில், கிள்ளான பள்ளத்தாக்கு ஈயச் சுரங்க நகரங்கள் நிறைந்த இடமாக விளங்கியது.

வரலாறு

1800-களின் தொடக்கத்தில் ராஜா அப்துல்லா (Raja Abdullah) என்பவரால் கோலாலம்பூர் நகரம் விரிவாக்கப்பட்ட போது கிள்ளான் பள்ளத்தாக்கு உருவாக்கப்பட்டது. அப்போது அங்கு நிறைய ஈயக் கனிமங்கள் காணப்பட்டன.

அடுத்து, 1800-களின் மத்தியில் சுவெட்டன்காம் துறைமுகம் (ஆங்கிலம்: Port Swettenham; மலாய்: Pelabuhan Klang); (தற்போது: கிள்ளான் துறைமுகம்) திறக்கப்பட்டது. கோலாலம்பூரைக் கிள்ளான் துறைமுகத்துடன் இணைக்கும் தொடருந்துச் சேவை 1892-இல் தொடக்கப்பட்டது. அப்போது கிள்ளான் பள்ளத்தாக்கு விரைவான வளர்ச்சி கண்டது.

மலாயாவில் அவசரகாலநிலை

1952-இல் சர் ஜெரால்ட் டெம்பிளர் அவர்களால் பெட்டாலிங் ஜெயா திறக்கப் பட்டதும் வரலாறு மாறத் தொடங்கியது. மலாயாவில் 1948 முதல் 1960 வரையில் மலாயாவில் அவசரகாலநிலை. அதன் காரணமாக கிள்ளான் பள்ளத்தாக்கின் புதிய பகுதிகளுக்கு மக்கள் குடியேற்றப் பட்டனர்.

ஆகஸ்ட் 31, 1957-இல் மலேசியா சுதந்திரம் அடைந்தது. அதன் பிறகு பிப்ரவரி 1, 1972-இல் கோலாலம்பூர் தலைநகரமாக அறிவிக்கப்பட்ட போது பெட்டாலிங் ஜெயா, ஒரு துணை நகரமாக மாறியது. சா ஆலாம் நகரம் சிலாங்கூர் மாநிலத்தின் தலைநகரானது. 1974-ஆம் ஆண்டு முதல் கோலாலம்பூர் ஒரு கூட்டாட்சிப் பிரதேசமாக அறிவிக்கப்பட்டது.

பொது

2020-ஆம் ஆன்டு மக்கள் தொகைக் கணக்கெடுப்பின்படி 8 மில்லியன் மக்களைக் கொண்டுள்ளது. இது மலேசியத் தொழில் மற்றும் வணிகத் திற்கான முதன்மை இடமாக விளங்குகிறது.

கிள்ளான் பள்ளத்தாக்குப் பகுதியில் மலேசியாவின் மற்ற மாநிலங்களில் இருந்தும் இந்தோனேசியா, இந்தியா, நேபாளம் போன்ற வெளிநாடுகளில் இருந்தும் குடியேற்றத் தொழிலாளர்கள் வாழ்கின்றனர்.

மேற்கோள்கள்

மேலும் காண்க
 பெரும் கோலாலம்பூர்
 கோலாலம்பூர்

சிலாங்கூர்
மலேசியப் பள்ளத்தாக்குகள்
மலேசிய பல்லூடகப் பெருவழி
பெட்டாலிங் ஜெயா
ஈட்டி

ஈட்டி (Spear) என்பது, மரம் அல்லது, இரும்பினால் செய்யப்பட்ட ஒரு பண்டைய கால ஆயுதம் ஆகும். வேல் என்னும் ஆயுதமும், ஈட்டியும் ஒரே மாதிரியாக இருந்தாலும், இரண்டிற்கும் சிறிய வேற்றுமை உண்டு. வேல் நுனிக்குக் கீழே வட்ட வடிவத்தில் முடியும். ஈட்டி நேர்க்கோட்டில் முடியும்.

ஈட்டியின் சிறப்பு 
போர்களின் பொழுதும், மன்னரின் பாதுகாப்பின் சமயமும், கைகளில் ஈட்டி பொருந்திய கோலை காவலாளி வைத்து இருப்பார். அதுமட்டுமின்றி மீன் பிடிக்கவும் ஆதி காலத்து மனிதர்கள் ஈட்டியைப் பயன்படுத்தியதாகத் தெரிகிறது.

பழமொழி 
ஈட்டி எட்டுறமட்டும் பாயும், பணம் பாதாளமட்டும் பாயும்

இவற்றையும் பார்க்க 
 ஈட்டி எறிதல் (விளையாட்டு)
 வில்
 வாள்
 வளரி
 தமிழர் தற்காப்புக் கலைகள்

வெளி இணைப்புகள் 
தற்காலிக ஈட்டி தயாரிக்கும் முறை - ஆங்கிலத்தில்
ஐக்கிய அமெரிக்க நாடுகளில் ஈட்டி மூலம் வேட்டையாடுதல் - ஆங்கிலத்தில் 
Jimmy's Backpacking Page--Trail Spears

மேற்கோள்கள்

பண்டைப் போர் ஆயுதங்கள்
கையாற்றல் கருவிகள்
ஆசம்கர் கோட்டம்

ஆசம்கர் பிரிவு  இந்தியாவின் உத்தரப்பிரதேச மாநிலத்தின் 18 நிர்வாகப் பிரிவுகளில் ஒன்று. இப்பிரிவு பூர்வாஞ்சல் என அழைக்கப்படும் உத்திரப்பிரதேசத்தின் கிழக்கு பகுதியில் உள்ளது. ஆசம்கர் பிரிவின் கீழ் உள்ள மாவட்டங்களாவன:

 ஆசம்கர் மாவட்டம்
 பலியா மாவட்டம்
 மவூ மாவட்டம்

மேற்கோள்கள்

உத்தரப் பிரதேசத்தில் உள்ள கோட்டங்கள்
மாபூமி

மாபூமி (தெலுங்கு: మా భూమి, எங்கள் நிலம்) தெலுங்கானாவை மையமாக வைத்து 1979 ஆம் ஆண்டில் வெளிவந்த தெலுங்குத் திரைப்படமாகும். இந்தப் படம் கவுதம் கோஷ் என்பவரால் இயக்கப்பட்டது. இப்படம் விவசாய புரட்சியையும் வரலாற்றையும் ரத்தமும் சதையுமாக சொன்ன படம். இப்படத்தின் வரலாற்று கால கட்டம் 1945 முதல் 1951 வரை ஆகும்.

விருதுகள்
ஆந்திர பிரதேச அரசின் சிறந்த படத்திற்கான நந்தி விருது
சிறந்த தெலுங்குப் படத்துக்கான தேசிய திரைப்பட விருது

வெளி இணைப்புகள்
 தமிழில் விமர்சனம்

1979 திரைப்படங்கள்
1979 தெலுங்குத் திரைப்படங்கள்
அறிமுக இயக்குநர் திரைப்படங்கள்
இந்திய மெய்ப் புனைவாக்கப் படங்கள்
இந்தியத் தெலுங்குத் திரைப்படங்கள்
பழந்தின்னி

பழந்தின்னிகள் என்பது பழங்களை முதன்மை உணவாகக் கொள்ளும் தாவர உண்ணிகளையும் அனைத்துண்ணிகளையும் குறிக்கும். ஏறத்தாழ 20% பாலூட்டும் தாவர உண்ணிகள் பழங்களை உண்பதால் பழந்தின்னிகள் பாலூட்டிகளிலேயே பொதுவாகக் காணப்படுகிறது. பழந்தின்னிகள் பழம் தரும் தாவரங்களுக்கு விதை பரவுதலுக்கு உதவுதல் மூலம் நன்மையும் விதைகளைத் தின்று செரித்து விடுவதன் மூலம் தீமையும் செய்கின்றன.

மேற்கோள்கள்

விலங்குகள்
பெட்டாலிங் தெரு

பெட்டாலிங் தெரு (மலாய்: Jalan Petaling; ஆங்கிலம்: Petaling Street; சீனம்: 茨厂街) என்பது மலேசியா, கோலாலம்பூர் மாநகரில் அமைந்துள்ள ஒரு சீனர்ப் பகுதியாகும். சீனப் பண்பாட்டுக் கூறுகளைச் சிறப்பாகக் கொண்ட ஒரு கடைத்தெரு. 

இந்தக் கடைத்தெருப் பகுதியை சைனா டவுன் (ஆங்கிலம்: Chinatown KL) என அழைப்பதும் உண்டு. இங்கே துணிமணிகள், அணிகலன் பொருட்கள், பாடல் குறுவட்டுக்கள், திரைப்படக் குறுவட்டுக்கள்,  இறுவட்டுக்கள் அதிகமாய் விற்பனை ஆகின்றன. 

உள்ளூர் மக்களும் சுற்றுலாப் பயணிகளும் இங்கு கூடுவது வழக்கம். விற்கப்படும் பொருட்களின் விலையைப் பேரம் பேசி குறைப்பது வாடிக்கை. இங்கு போலிப் பொருட்கள் விற்கப் படுவதும்; காப்புரிமை மீறபட்ட பொருட்கள் விற்பதும் பொதுவான கூறுகளாக உள்ளன.

பொது

இந்தப் பகுதியில் பல உணவகங்களும் தெருவோர உணவுக் கடைகளும் உள்ளன. ஒக்கியான் மீ (Hokkien mee), ஈக்கான் பகார் (Ikan Bakar) எனும் தீயிலிட்ட மீன், அசாம் லக்சா (asam laksa), கறி இழையுணவு (curry noodles) போன்ற உள்ளூர்ச் சிறப்பு உணவுகளுக்கும் இந்த இடம் புகழ்பெற்றது. 

இங்குள்ள வணிகர்கள் பெரும்பாலும் ஆன் சீனர்களாக இருப்பினும், இந்திய,  மலாய் மற்றும் வங்காள தேசத்தினரும் வணிகம் செய்கின்றனர்.

காட்சியகம்

மேற்கோள்கள்

வெளி இணைப்புகள்

கோலாலம்பூர் சாலைகள்
சிலையெழுபது

சிலையெழுபது (Silaiyezhupathu) என்பது ஒரு தமிழ் இலக்கியம் ஆகும். இது கம்பரால் இயற்றப்பட்டது என்றொரு கருத்தும், வேறொருவரால் இயற்றப்பட்டது எனும் இன்னொரு கருத்தும் உள்ளது. கலிங்கப் போர் வெற்றிக்குப் பிறகு, சோழருக்கு அடங்கிய சிற்றரசனாக பல்லவ நாட்டை ஆண்ட, முதற் குலோத்துங்க சோழனுடைய தளபதி (கி.பி.1070 - கி.பி.1118) கருணாகரத் தொண்டைமானின் குலமாகிய பள்ளியரின் பெருமையைப் பற்றி கம்பர் பாடியது இந்நூல் எனப்படுகிறது. இதற்குப் பரிசாக தங்கப் பல்லக்கு, அணிகலன்கள் மற்றும் ஒரு செய்யுளுக்கு ஆயிரம் பொன் வீதம் பரிசும் கம்பருக்கு வழங்கப்பட்டதாக அறியப்படுகிறது.

நூலின் சிறப்புகள் 
சிலையெழுபது வன்னியர் குலத்தின் பெருமைகளையும், அவர்களின் வரலாற்றையும் எடுத்துரைக்கும் ஒரு நூல் ஆகும்

பாயிரம் 
 கணபதி துதி
 நூற்பெயரும் நூல்செய்தார் பெயரும் நுவலல்
 நூலரங்கேறிய கச்சித்தலச் சிறப்பு
 சம்புகோத்திரச் சிறப்பு
 குலோற்பவச் சிறப்பு
 வன்னியர் குலச் சிறப்பு
 குலத்தலைவர் படைச் சிறப்பு

நூல் 
 விசயதசமி நாட்கோடற் சிறப்பு
 வில் வலிமையால் வாழும் உலகம்
 வன்னியர் ஏந்திய வில்லே, வில்
 விற்போரில் மகிழ்பவர்கள்
 வில்லின் வளைவுகள்
 விற்பிடித்தல் சிறப்பு
 வில்லால் விளைந்த நன்மை
 வில்மணிச் சிறப்பு
 நாணின் சிறப்பு
 வில்லேந்துதற் சிறப்பு
 உலகம் செழிப்பது வில்லாலே
 விற்போர் சிறப்பு
 படை எழுந்தால் அரக்கர் அழிவர்
 வில்வளைத்தற் சிறப்பு
 நாணேற்றுதற் சிறப்பு
 குணத்தொனிச் சிறப்பு
 அம்பறாத்தூணிச் சிறப்பு
 பிரமாத்திரச் சிறப்பு
 நாராயணாத்திறச் சிறப்பு
 பாசுபதாத்திரச் சிறப்பு
 அபிமந்திரித்தற் சிறப்பு
 நாணிறங்குதற் சிறப்பு
 வீரவாட் சிறப்பு
 வேலேந்திய காலாட்படைச் சிறப்பு
 யானைப்படைச் சிறப்பு
 குதிரைப்படைச் சிறப்பு 
 தேர்ப்படைச் சிறப்பு
 பிறர் தேரும் இவர் தேரும்
 அகழியின் சிறப்பு
 அரண் சிறப்பு
 கொடிச் சிறப்பு
 அரசாட்சி மண்டபச் சிறப்பு
 சிங்காதனத்திருத்தற் சிறப்பு
 டிதரித்தற் சிறப்பு
 மகுடங்கள் நிலைப்பது இவர் மகுடத்தாலே
 புயகேயூர கிரீடச் சிறப்பு
 குடைச் சிறப்பு
 செங்கோற் சிறப்பு
 செங்கோல்வண்மைச் சிறப்பு
 செங்கோல்நடத்தற் சிறப்பு
 அறநெறியின் சிறப்பு
 ஆக்கினைச் சக்கரச் சிறப்பு
 தொழில்நெறி பிறழாமைச் சிறப்பு
 முத்திரைமோதிரச் சிறப்பு
 துட்டநிக்கிரகச் சிறப்பு
 வாயில்மேவுதற் சிறப்பு
 தொழுதல் முதலிய சிறப்பு
 செல்வாக்கின் சிறப்பு
 வன்னியரின் புகழ்
 திருமங்கை ஆழ்வாரால் பாடப்பெற்றோர்
 மாசு அகற்றற் சிறப்பு
 எல்லாவிதத்திலும் சிறந்தோர்
 குணச் சிறப்பு
 இதயவண்மைச் சிறப்பு
 இராஜசமூகச் சிறப்பு
 பதியிருத்தற் சிறப்பு
 மன்னர்சூழ்தற் சிறப்பு
 மொழிதவறாமைச் சிறப்பு
 சாந்தம் முதலிய பண்புகளாற் சிறப்பு
 கொடைவளத்தின் சிறப்பு
 வள்ளல்தன்மைச் சிறப்பு
 அடுத்தவர்க்குத் தாழ்வின்றெனல் சிறப்பு
 உமை முதலியோரின் அருள்பெற்றோரெனற் சிறப்பு
 அஷ்ட ஐசுவரியச் சிறப்பு
 தசாங்கச் சிறப்பு
 அரசின் சிறப்பு
 வில்லின் புகழ்கூறுதற் சிறப்பு
 பரிசுதரற் சிறப்பு
 இதுமுதல் மூன்று கவிகள் - வாழ்த்துச் சிறப்பு (69, 70, 71)

இவற்றையும் பார்க்க 
   திருக்கை வழக்கம்

மேற்கோள்கள் 

தமிழ் இலக்கிய நூல்கள்
12 ஆம் நூற்றாண்டுத் தமிழ் நூல்கள்
வன்னியர்
கோம்பாக் ஆறு

கோம்பாக் ஆறு (மலாய்: Sungai Gombak; ஆங்கிலம்: Gombak River) என்பது மலேசியாவின் சிலாங்கூர் மற்றும் கோலாலம்பூர் வழியே பாயும் ஓர் ஆறு ஆகும். கோம்பாக் ஆறு, கிள்ளான் ஆற்றுடன் சேரும் கிளையாறு ஆகும்.  

இந்த இரண்டு ஆறுகளும் சந்திக்கும் இடமே கோலாலம்பூர் எனும் பெயருக்கும் பிறப்பிடமானது. மலாய் மொழியில் கோலா என்றால் இரண்டு அல்லது அதற்கும் மேற்பட்ட நீர்நிலைகள் ஒன்று சேரும் இடம் என்று பொருள். லும்பூர் என்றால் சேறு அல்லது சகதி என்று பொருள். 

முன்பு காலத்தில் கோம்பாக் ஆறு, சுங்கை லும்பூர் என அழைக்கப்பட்டது.  அதனாலேயே குவாலா லும்பூர் என்றும் கோலாலம்பூர் என்றும் இந்த நகரம் பெயர் பெற்றது.

கோபாக் ஆற்றுப் படுகையில் உள்ள இடங்கள்
 கோம்பாக்
 செதாபாக்
 பாடாங் பாலாங்
 பத்துமலை
 தாமான் மெலாவத்தி
 வாங்சா மாஜு
 செந்தூல்
 தித்திவாங்சா
 கோலாலம்பூர் நகர மையம்
 கோலாலம்பூர் உலக வர்த்தக மையம்
 பண்டாராயா LRT நிலையம்
 ஜாலான் கூச்சிங்
 ஜாலான் துவாங்கு அப்துல் ரஹ்மான்
 ஜாமிஃ பள்ளிவாசல்

மேலும் காண்க
மலேசிய ஆறுகளின் பட்டியல்

மேற்கோள்கள்

வெளி இணைப்புகள்

கோலாலம்பூர்
மலேசிய ஆறுகள்
சிலாங்கூர் சுற்றுலா இடங்கள்
கிள்ளான் ஆறு

கிள்ளான் ஆறு (Klang River) மலேசியாவின் சிலாங்கூர் மற்றும் கோலாலம்பூர் பகுதிகளில் பாயும் ஓர் ஆறு ஆகும். இது இறுதியாக மலாக்கா நீரிணையில் கலக்கிறது. இதன் நீளம் 120 கி.மீ ஆகும்.  இதன் ஆற்றுப்படுகை 1288 சதுர கி,மீ ஆகும். இதில் 11 கிளையாறுகள் இணைகின்றன. இந்த ஆறு முன்னர் சுங்கை செலே என்றும் அழைக்கப்பட்டது.

மிகுந்த மக்கள்தொகை கொண்ட கிள்ளான் பள்ளத்தாக்கு வழியாகப் பாய்வதால் கிள்ளான் ஆறு மிகவும் மாசுபடுத்தப்பட்ட ஆறாக விளங்குகிறது. விரைவான கட்டமைப்பு வேலைகளால் சில இடங்களில் இந்த ஆறு குறுக்கப்பட்டு ஓர் வெள்ளநீர் வடிகால் போன்று காட்சி அளிக்கிறது. இதனால் கோலாலம்பூரில் மிகுந்த மழைக் காலங்களில் அடிக்கடி வெள்ளம் ஏற்படுகிறது.

ஆற்று வழித்தடம்
கோலாலம்பூருக்கு வடகிழக்கே 25 கி.மீ. (16 மைல்) தொலைவில், பகாங் மாநிலத்தின் எல்லைக்கு அருகில் அமைந்து இருக்கும் கோம்பாக், கிள்ளான் கேட்ஸ் எனும் மலைப் பகுதியில் கிள்ளான் ஆறு உருவாகிறது. 

கிள்ளான் ஆறு 11 முக்கிய துணை ஆறுகளால் இணைக்கப்பட்டு உள்ளது. கோம்பாக் ஆறு, பத்து ஆறு, கெராயோங் ஆறு, டாமன்சாரா ஆறு, குரோ நதி, குயோ ஆறு, பென்சாலா ஆறு மற்றும் அம்பாங் ஆறு ஆகியவை கிள்ளான் ஆற்றின் துணை ஆறுகளாகும். கிள்ளான் ஆறு மேற்குத் திசை வழியாக ஓடி மலாக்கா நீரிணையில் கலக்கிறது.

கிள்ளான் ஆற்றுப் படுகையில் உள்ள இடங்கள்
 அம்பாங் ஜெயா
 கோலாலம்பூர் உயர்த்தப்பட்ட நெடுஞ்சாலை
 ஜாமிஃ பள்ளிவாசல்
 பிரிக்பீல்ட்ஸ்
 பங்சார்
 லெம்பா பந்தாய்
 பழைய கிள்ளான் சாலை
 ஜாலான் பூச்சோங்
 பெட்டாலிங் ஜெயா
 சுபாங் ஜெயா
 சா ஆலாம்
 கிள்ளான்
 கிள்ளான் துறைமுகம்

வெள்ளக் கட்டுப்பாடு
கிள்ளான் ஆற்றின் கரைகளில் நிரம்பி வழியும் வெள்ளத்தால் கோலாலம்பூர் அடிக்கடி பாதிக்கப்பட்டு உள்ளது. 1926-ஆம் ஆண்டில், ஒரு முறை கடுமையான வெள்ளம் கோலாலம்பூரைத் தாக்கியது.

அதன் பின்னர் வெள்ள அபாயத்தைக் குறைக்கும் முயற்சியில் திட்டங்கள் தொடங்கின. கோம்பாக் - கிள்ளான் ஆறுகளின் சங்கமத்திற்கு கீழே உள்ள கிள்ளான் ஆற்றின் ஒரு பகுதி நேர் செய்யப்பட்டது. 

ஆற்றைத் திசை திருப்புவதற்காக வெள்ளத் தடுப்புக் கரைகள் உருவாக்கப்பட்டன. இந்தத் திட்டம் 1932-இல் முடிக்கப்பட்டது.

கோலாலம்பூர் வெள்ளத் தணிப்பு 

கிள்ளான் ஆற்று வெள்ள நீரை கட்டுப்படுத்தும் பணிகள் தொடர்ந்து நடைபெற்று வருகின்றன. கோலாலம்பூர் வெள்ளத் தணிப்பு என்பது கோலாலம்பூரைப் பாதிக்கும் திடீர் வெள்ளத்தைத் தணிக்கும் திட்டமாகும். 

பத்து, ஜிஞ்சாங் மற்றும் கெப்போங்கில் அமைந்து உள்ள மழைநீர் குளங்களுக்குள் கோம்பாக் நதியின் வெள்ள நீரைத் திசை திருப்புவதும் அந்தத் திட்டத்தில் அடங்கும்.

மேற்கோள்கள்

மேலும் காண்க
மலேசிய ஆறுகளின் பட்டியல்

வெளி இணைப்புகள்

மலேசிய ஆறுகள்
கோலாலம்பூர்
சிலாங்கூர் சுற்றுலா இடங்கள்
கோலாலம்பூர் கோபுரம்

கோலாலம்பூர் கோபுரம் அல்லது கேஎல் கோபுரம் (மலாய்; Menara Kuala Lumpur; ஆங்கிலம்: Kuala Lumpur Tower) என்பது மலேசியா, கோலாலம்பூரில் அமைந்துள்ள ஓர் உயரமான கோபுரக் கட்டிடமாகும். இதன் கட்டுமானம் 1995-இல் முடிவடைந்தது. இது தொலைத்தொடர்பு   கட்டமைப்பிற்காகக் கட்டப்பட்டது.

பொது

தொலைத்தொடர்பிற்கான வானலை வாங்கிகள்  421 மீ (1,381 அடி) உயரத்தில் அமைந்துள்ளன. இவற்றின் இலத்திரனியல் கருவிகள் கொண்டுள்ள கட்டிடத்தொகுதியின் உயரம்  335 மீ (1,099 அடி)யில் உள்ளது. 

இதன் கீழுள்ள கோபுரம் நேரடிக் கிணறு போல அமைந்துள்ளது.  உணவருந்திக் கொண்டே நகரின் எழில்மிகு காட்சியைக் கண்டு களிக்க உயரத்தில் அமைக்கப்பட்டுள்ள  சுற்றும் உணவகம் உள்ளது. இதற்குச் செல்ல உயர்த்தி ஒன்று உள்ளது.

காட்சிமுனை

படிக்கட்டுகள் வழியாக மேலேறிச் செல்வதற்கு ஆண்டுதோறும் பந்தயங்கள் நடத்தப்படுகின்றன. கோபுரம் இசுலாமிய மாதங்களைக் குறிக்கும் நிலவின் பிறைகளைக் காணவும் வானோக்கியாக பயன்படுகிறது. 

பொதுமக்கள் சென்று காணக்கூடிய மிக உயர்ந்த காட்சிமுனையாக இது விளங்குகிறது. மேலும் இந்தக் கோபுரம் கோலாலம்பூரின் வான்வெளியை அடையாளப்படுத்தும் சின்னமாக  பெட்ரோனாஸ் கோபுரங்களுடன் போட்டியிடுகிறது.

மேற்கோள்கள்

வெளி இணைப்புகள் 

Official Site
Emporis.com

Satellite Image of the KL Tower at Google Maps
3D model of the KL Tower for use in Google Earth 

கோலாலம்பூரில் உள்ள கட்டிடங்கள் மற்றும் கட்டமைப்புகள்
கோபுரங்கள்
மலேசிய பல்லூடகப் பெருவழி
கோலாலம்பூர் சுற்றுலா இடங்கள்
சீட்டாட்டம்

சீட்டாட்டம் வழமையான சீட்டுகளையோ தனிப்பட்ட சீட்டுக்களையோ கொண்டு விளையாடப்படும் ஆட்டம் ஆகும். பலவிதமான சீட்டாட்டங்கள் விளையாடப்படுகின்றன. வழமையான சீட்டுக்கட்டுகளைக் கொண்டு விளையாடப்படும் ஆட்டங்களுக்கு சீர்தரப்படுத்தப்பட்ட விதிமுறைகள் உள்ளன. இருப்பினும் பலவகை சீட்டாட்டங்கள் இனம், பண்பாடு, நாடு/ நிலப்பகுதி, குழுக்கள் என்பதைப் பொறுத்து வெவ்வேறான விதிமுறைகளுடன் விளையாடப்படுகின்றன.

தவிர சீட்டாட்டம் என வகைபடுத்தப்படாத பல ஆட்டங்களில் சீட்டுக்கள் பயன்படுத்தப்படுவதும் உண்டு. அதேபோல சீட்டாட்டமாக கருதப்படும் சில ஆட்டங்களில் அட்டையும் பயன்படுத்தப்படுகிறது. முதன்மையான வரையறையாக சீட்டாட்டத்தில் ஆடுபவர்கள் சீட்டுக்களைப் பயன்படுத்துவதே ஆகும்; அட்டைகள் பெரும்பாலும் ஆட்டப்புள்ளிகளை குறித்துக்கொள்ளவும் சீட்டைப் பரிமாறவும் பயனாகின்றன. மாறாக  சீட்டுக்கள் பயன்படுத்தப்படும் அட்டை ஆட்டங்களில் பொதுவாக அட்டையில் ஆடுபவரின் இடத்தைக் கொண்டு ஆடப்படுகின்றன; சீட்டுக்கள் இரண்டாம் நிலை பயன்பாட்டிற்கே பயனாகின்றன.

சில பரவலான சீட்டாட்டங்கள்
 ரம்மி
 304 சீட்டு ஆட்டம்
 பிரிட்ஜ்
 கழுதை ஆட்டம்
 மங்காத்தா அல்லது மூணு சீட்டு
 *போக்கர்
 28
 சாலிடைர்
 பிரீசெல்

மேற்கோள்கள்

வெளி இணைப்புகள் 

 International Playing Card Society
 Rules for historic card games
 Collection of rules to many card games
விளையாட்டுச் சீட்டுக்கட்டு

விளையாட்டுச் சீட்டுக்கட்டு  (playing cards) என்பது ரம்மி, மங்காத்தா போன்ற பல சீட்டாட்டங்களில்  பயன்படுத்தப்படும் 54 சீட்டுக்களைக் கொண்ட  கட்டைக் குறிக்கும்.

இந்தக் கட்டில்   52 அடிப்படைச் சீட்டுக்கள் உள்ளன. இந்தச் சீட்டுகள் நான்கு தொகுப்புகளாக, ஆங்கிலத்தில் ஸ்வீட் (suit) உள்ளன. ஒரு தொகுப்பில் உள்ளவை ஒரே நிறத்திலும் ஒரே சின்னத்திலும் இருக்கும். ஒவ்வொரு சீட்டும் ஒரு தொகுப்பிலும் ஒரு எண் (மதிப்பு அல்லது வரிசை எண்) கொண்டும் இருக்கும்.  சீட்டுக்கட்டில் நான்கு தொகுப்புகள் உள்ளன. ஒவ்வொரு தொகுப்பிலும் 13 சீட்டுக்கள் உள்ளன.  இவற்றைத்தவிர இரண்டு ஜோக்கர் எனப்படும் கோமாளி சீட்டுகளும் உண்டு. ஜோக்கர்கள் எந்த தொகுப்பிலும் இல்லை;மற்றும் மதிப்பு அல்லது வரிசை எண் கிடையாது.

தொகுப்புகள் 
 ஆங்கிலத்தில்: இசுபேட் - Spade (♠), ஆர்ட் - Heart (♥), டயமண்ட் - Diamond (♦), கிளப் - Club (♣).
 தமிழில்: இசுகோப்பன் (♠), ஆடித்தன் (♥), ஊவித்தன் (♦), கலாவரை (♣).

பல்வேறு நாடுகளில் இந்தச் சின்னங்கள் மாறுபட்டிருக்கலாம். மத்திய ஐரோப்பாவில் இவற்றிற்கான சின்னங்களாக  அக்கார்ன், இலை, இதயம், மற்றும் மணிகள் பயன்படுத்தப்படுகின்றன. இத்தாலியிலும் இலத்தீன அமெரிக்காவிலும் இத்தொகுப்புகள் கிளப்கள், இசுவர்டுகள், கப்புகள், மற்றும் காயின்கள் எனப்படுகின்றன.

மதிப்புகள் 
2, 3, 4, 5, 6, 7, 8, 9, 10, ஜாக் அல்லது மந்திரி (J), அரசி (Q), அரசர் (K), ஏஸ் (A). பல ஆட்டங்களில் ஏசிற்கு உயர்ந்த மதிப்பு உள்ளது; சிலவற்றில் குறைந்த மதிப்பு உள்ளது.

மந்திரிகள், அரசிகள், மற்றும் அரசர்கள் தங்கள் படங்களுடன் காணப்படுவதால்  முகச் சீட்டுகள் என்று அழைக்கப்படுகின்றன. இதயங்களின் அரசர், கிங் ஆப் ஆர்ட்ஸ்,  சில சீட்டுக்கட்டுகளில் தமது தலைக்கு மேல் கத்தியுடன் காணப்படுவதால்  'தற்கொலை அரசர்' என அழைக்கப்படுகிறார்.  மற்ற சீட்டுக்களுக்கும் விளிப்பெயர்கள் உள்ளன: 
'2' சீட்டுகள்  டியூசஸ் எனவும் குறிப்பிடப்படுகின்றன;
'3' சீட்டுக்கள்  டிரேயசு;
ஏசுகள்  புல்லட்ஸ்;
அரசர்கள்  கௌபாய்கள்;
டையமண்டு அரசர்  கோடாரியுடனான மனிதன்.
ஒற்றைக்கண் மந்திரிகள் இதயத்தொகுப்பு மற்றும் இசுபேடு தொகுப்பு மந்திரிகளாகும்.

பல ஆட்டங்களில் ஜோக்கர்கள் இல்லாமல் 52 சீட்டுக்களுடன் விளையாடுவர். சில ஆட்டங்களில் சில சீட்டுக்கள் நீக்கப்பட்டு 40, 36, 32 சீட்டுக்களுடனும் (காட்டாக துருப்புசீட்டாட்டம்) ஆடுவர்.

டாரட் சீட்டுகள் 78 சீட்டுக்கள் கொண்டவை. பொதுவாக இவை குறி சொல்வதற்கே பயன்படுத்தப்பட்டாலும் சில ஐரோப்பிய நாடுகளில் சீட்டாட்டத்திற்கும் பயன்படுத்துகின்றனர்.

ஆட்டங்கள்
சீனக் கண்டுபிடிப்புக்கள்

மேற்கோள்கள்
பளிங்கு

பளிங்கு (Marble) என்பது பலபடிகமாக்கப்பட்ட கார்பனேட்டு கனிமங்களை (பெரும்பாலும் கால்சைட்டு அல்லது டோலோமைட்டு ) உள்ளடக்கிய  உருமாறிய பாறை ஆகும்.

புவியியலாளர்கள் உருமாறிய சுண்ணக்கற்களைக் குறிக்க "பளிங்கு" என்ற சொல்லைப் பயன்படுத்துகின்றனர். ஆனால், கற்கலைஞர்கள் உருமாறாத சுண்ணக்கற்களையும் பளிங்கு என்று அழைக்கின்றனர்.

பளிங்கு பொதுவாக சிற்ப வேலைக்கும் கட்டடப் பொருளாகவும் பயன்படுகிறது.

பயன்பாடுகள்

சிற்ப வேலை

வெள்ளை பளிங்குகள் மரபார்ந்த காலங்களிலிருந்து சிற்பங்கள் உருவாக்கத்தில் பயன்படுகிறது. அதன் மென்மைத் தன்மை, தொடர்புடைய திசையொருமை மற்றும் ஓரினத்தன்மை ஆகிய பண்புகளின் காரணமாக சிற்பங்கள் உருவாக்க ஏற்ற பொருளாக கருதப்படுகிறது.

மேற்கோள்கள்

படிகங்கள்
பாறையியல்
சிற்பக்கலைப் பொருட்கள்
மெர்டேக்கா சதுக்கம்

விடுதலை சதுக்கம் என்ற பொருள்படும் மெர்டெக்கா சதுக்கம் (மலாய்: Dataran Merdeka) மலேசியாவின் தலைநகர் கோலாலம்பூரில் அமைந்துள்ளது.  சுல்தான் அப்துல் சமத் கட்டிடத்தின் எதிரே அமைந்துள்ளது. ஆகத்து 31, 1957 அன்று விடுதலை பெற்ற நள்ளிரவு 12 மணிக்கு இங்குதான் ஐக்கிய இராச்சியத்தின் கொடி இறக்கப்பட்டு முதன்முதலாக மலேசியக் கொடி ஏற்றப்பட்டது. அந்த நாள்முதல் ஆண்டுதோறும் இங்கு மெர்டெக்கா பேரணி எனப்படும் தேசிய நாள் அணிவகுப்பு நடத்தப்படுகிறது.

வரலாறு

முன்னதாக சிலாங்கூர் கிளப் படாங் அல்லது சுருக்கமாக படாங் என்று அழைக்கப்பட்டது.  சிலாங்கூர் கிளப்பின் (தற்போது ரோயல் சிலாங்கூர் கிளப்) துடுப்பாட்ட மைதானமாக இருந்தது.  

இதற்கு முன்பாக கம்பீரமாக எழுந்து நிற்கும் சுல்தான் அப்துல் சமது கட்டிடம் பிரித்தானியர்களால் கட்டப்பட்ட குறிப்பிடத்தக்க கட்டிடங்களில் ஒன்றாகும். இந்திய மொகலாய கட்டிட வடிவமைப்பால் ஈர்க்கப்பட்ட ஏ. சி. நார்மன் வடிவமைத்த இந்தக் கட்டிடம் 1897ஆம் ஆண்டில் கட்டி முடிக்கப்பட்டது. சிலாங்கூர் மாநில தலைமைச் செயலகமும் பின்னர் உச்சநீதி மன்றமும் இயங்கிய இக்கட்டிடம் பல ஆண்டுகளாக பயன்படுத்தப்படாது இருந்தது. தற்போது பாரம்பரியம்,பண்பாடு மற்றும் கலைக்கான அமைச்சகம் இங்கு இயங்கி வருகிறது.   

விடுதலைச் சதுக்கத்தைச் சுற்றியள்ள மைதானத்திற்கு தடரன் மெர்டெக்கா என்று சனவரி 1, 1990இல் பெயரிடப்பட்டது.

அண்மையில்

விடுதலைச் சதுக்கத்தை சுற்றி வரலாற்றுச் சிறப்புமிக்க பல கட்டிடங்கள் உள்ளன. ஒரு பக்கத்தில் அரச சிலாங்கூர் மன்றத்தின் வளாகம் அமைந்துள்ளது. சுல்தான் அப்துல் சமாட் கட்டிடம், தேசிய வரலாற்று அருங்காட்சியகம் (முன்பு சார்ட்டர்டு வங்கி கட்டிடமாக இருந்தது), 1909-இல் கட்டப்பட்ட நினைவக நூலகம், நூறாண்டுகளுக்கும் மேலான கோதிக் வடிவமைப்பில் கட்டப்பட்ட புனித மேரி  ஆங்கிலேய தேவாலயம், கோலாலம்பூரின் முதல் தொடர்வண்டி நிலையம், 102 ஆண்டுகள் பழைமையான சுகாதாரத்துறை நீரூற்று மற்றும் தற்கால வடிவமைப்பில் அமைந்துள்ள தயாபூமி வளாகம் ஆகியவை இந்த சதுக்கத்தை அண்மித்துள்ள வரலாற்றுச் சிறப்புமிக்க கட்டிடங்களாகும். 

கறுப்பு பளிங்கினாலான அடித்தளம் தாங்கும் உலகிலேயே உயரமான  95 மீட்டர் கொடிக்கம்பம் இந்த சதுக்கத்தை அடையாளப்படுத்துகிறது. சதுக்கத்தின் தென்முனையில் இந்தக் கம்பம் அமைந்துள்ளது.

மேற்கோள்கள்

மேலும் பார்க்க
 மெர்டெக்கா சதுக்கம், ஜாகர்த்தா
 புத்ரஜெயா விடுதலை சதுக்கம்

வெளி இணைப்புகள்

கோலாலம்பூர்
கோலாலம்பூர் சுற்றுலா இடங்கள்
வீ. க. தனபாலன்

வீ. க. தனபாலன் அல்லது வீரசங்கிலி கண்ணையா தனபாலன் (26 ஜனவரி 1954 - 11 நவம்பர் 2024) என்பவர் தூத்துக்குடி மாவட்டம் திருச்செந்தூரில் பிறந்தவர். தற்போது சென்னையில் வசித்து வரும் இவர் மதுரா குழும நிறுவனங்களின் தலைவராக உள்ளார். தமிழ்நாடு இயல் இசை நாடக மன்றம் வழங்கும் கலைமாமணி விருது பெற்ற  இவர் “வீ. கே. டி. பாலன்” என்கிற பெயரால் அறியப்படுகிறார்.

படைப்புகள்

பொதிகைத் தொலைக்காட்சியில் ஒளிபரப்பப்பட்ட “வெளிச்சத்தின் மறுபக்கம்” எனும் விழிப்புணர்வுத் தொலைக்காட்சித் தொடரை  ஆறு ஆண்டுகள் இயக்கியுள்ளார்.. மக்கள் தொலைக்காட்சியில் இவரது நெறியாளுகையில் ”இவர்கள்” எனும் தொடர் ஒளிபரப்பாகிறது.
“சொல்லத்துடிக்குது  மனசு” என்ற புத்தகத்தை இவர் எழுதியுள்ளார்.
 தமிழ்நாடு மற்றும் கேரளா ஆகிய சுற்றுலா வழிகாட்டி நூல்கள் இவரால் தொகுக்கப்பட்டுள்ளன.

சிறப்புகள்

 இணையத்தில் ஆங்கில மொழிக்கு அடுத்தபடியாக தமிழ் மொழியில் முதன் முதலாக "தமிழ்க்குரல்" எனும் இணைய வானொலியை 2001 ஆம் ஆண்டு ஜூலை 15 ம் தேதி ஆரம்பித்தார்.
 மதுரா வெல்கம் என்னும் தமிழ்நாடு சுற்றுலா கையேட்டின் ஆசிரியராக உள்ளார். இந்தச் சுற்றுலா வழிகாட்டி நூல் மூன்று மாதங்களுக்கொரு முறை தொடர்ந்து வெளியிடப்பட்டு வருகின்றது.

மேற்கோள்கள்

வெளி இணைப்புகள்
 வாழ்க்கை வரலாறு (ஆங்கிலம்) 

1954 பிறப்புகள்
2024 இறப்புகள்
நீச்சல்

நீச்சல் என்பது நீரினுள் எந்தவித கருவிகளும் இல்லாமல் பக்க உறுப்புகளின் அசைவின் மூலம் மிதந்து, நகரும் செயலாகும். நீச்சல் பழக்கம் புத்துணர்ச்சியையும், சுறுசுறுப்பையும் தருகிறது. குளிப்பதற்கும், மீன்பிடிப்பதற்கும், புத்துணர்ச்சிக்கும், உடற்பயிற்சிக்கும் மற்றும் விளையாட்டாகவும் நீச்சல் பழக்கம் பொதுவாகப் பயன்படுத்தப்படுகிறது.

வரலாறு
வரலாற்றிற்கு முந்திய காலமான கற்காலம் தொட்டே நீச்சல் கலை மனிதர்களிடம் இருந்ததற்கான ஆதாரங்கள் 7000 ஆண்டுகள் பழமையான குகை ஓவியங்கள் மூலம் காணக்கிடைக்கின்றன. கில்கமெஷ் காப்பியம், இலியட், ஒடிசி மற்றும் விவிலியம் போன்ற எழுத்துப்பூர்வமான சான்றுகள் 2000 கி.மு.விலிருந்து கிடைக்கின்றன. 1538இல் நிக்கோலஸ் வேமன் என்ற ஜெர்மனியரார் முதல் நீச்சல் புத்தகம் வெளியிடப்பட்டது. 1800களில் ஐரோப்பாவில் நீச்சல்கலையை விளையாட்டாக பயன்படுத்த தொடங்கினார்கள். 1896இல் ஏதென்ஸ் நகரில் நடந்த முதலாம் கோடைக்கால ஒலிம்பிக் போட்டியில் நீச்சற் போட்டிகளும் சேர்க்கப்பட்டது. 1908ல் பன்னாட்டு நீச்சல் கூட்டமைப்பு தொடங்கப்பட்டது. பிற்காலத்தில் பல வடிவங்களில் நீச்சல் கலை மேம்படுத்தப்பட்டது. திருக்குறளில் கடவுள் வாழ்த்து அதிகாரத்தில் குறிக்கப்படும் வினைகளின் ஒன்று நீச்சல் ஆகும்.

மேற்கோள்கள்

நீச்சல்
இயங்குபடம் உள்ள கட்டுரைகள்
கூகுள் ரீடர்

கூகிள் ரீடர் என்பது ஆட்டம் மற்றும் ஆர்எஸ்எஸ் வடிவ கோப்புகளைப் படிக்கும், இணையம் சார்ந்த செய்தித் திரட்டியாகும். 2005 அக்டோபர் 7ல் கூகிள் நிறுவனத்தால் கூகிள் ஆய்வகத்தில்(Google Labs) அறிமுகம் செய்யப்பட்டு, 2007 செப்டம்பர் 17ல் பயன்பாட்டு மென்பொருளாக தரமுயர்த்தப்பட்டது.

செயல்பாடு
கூகிள் ரீடர் ஒரு தகவல் தொகுப்பான் போல பல இணையதளங்களின் புதிய செய்திகளை ஒரே இடத்தில் தொகுத்துத் தருகிறது. இதனை பயன்படுத்தும் பயனர் தனக்கு வேண்டிய இணைய தளங்களின் செய்தியோடைகளை(feeds) இந்த கூகிள் ரீடரில் ஒரு முறை பதிந்துகொள்ள வெண்டும். அந்த செய்தியோடைகள் ஆட்டம் அல்லது ஆர்எஸ்எஸ் வடிவத்திலோ இருக்கலாம். மேற்கூறிய இணையதளங்களில் புதிய செய்திகள் வெளிவரும் போது அவற்றின் செய்தியோடைகளும் முடுக்கம் பெற்று கூகிள் ரீடரில் அது பிரதிபலிக்கும். கூகிள் ரீடரில் உள்ள தெளிந்த தொழிற்நுட்பத்தால் ஒவ்வொரு இணையதளங்களும் தனித்தனியே பட்டியலிட்டு அவற்றின் செய்திகளைப் படிக்கும் விதத்தில் வடிவமைக்கப்பட்டுள்ளது.

பயன்பாடு
கூகிள் ரீடர் மூலம் பல இணையதளங்களுக்குச் சென்று படிக்காமல் ஒரேயிடத்திலிருந்து படிக்கலாம். 
ஓ.பி.எம்.எல் வடிவ கோப்புகளின் மூலம் அதிகமான இணைய தளங்களை எளிதாக இதில் பதிந்து கொள்ளலாம். 
படித்த செய்திகளையும் படிக்காத செய்திகளையும் எளிதில் வேற்றுமைபடுத்தி திறனாக பயனடையலாம். 
தட்டச்சுப்பலகையின் குறுக்கு பட்டன்களும்(keyboard shortcuts) இதற்கு உண்டு

மேற்கோள்கள்

வெளியிணைப்புகள்
கூகிள் ரீடர் தெரிந்தும் தெரியாததும்-1
கூகிள் ரீடர் தெரிந்தும் தெரியாததும்-2

கூகுள்
தமிழ்த் திரைப்படங்களின் பட்டியல், 2012

2012 ஆம் ஆண்டில் வெளிவந்த தமிழ்த் திரைப்படங்கள் அகர வரிசையில் இங்கு பட்டியலிடப்படுகின்றன.

 3
 18 வயசு
 அகிலன்
 அசைவம்
 அட்டகத்தி 
 அடுத்தது
 அணில்
 அதிசய உலகம் 
 அம்புலி 
 அம்மாவின் கைபேசி
 அமிர்தயோகம்
 அரவான்
 அவன் அப்படித்தான் 
 அறியான்
 அன்புள்ள மான்விழியே
 அனுஷ்தானா
 அஜந்தா
 அஸ்தமனம்
 ஆச்சரியங்கள்
 ஆசாமி
 ஆதி நாராயணா
 ஆயிரம் முத்தங்களுடன் தேன்மொழி
 ஆரோகணம் 
 இதயம் திரையரங்கம்
 இருவன்
 இனி அவன் 
 இஷ்டம்
 உடும்பன்
 உருமி
 ஊ ல ல லா
 எப்படி மனசுக்குள் வந்தாய்
 ஏதோ செய்தாய் என்னை
 ஒத்தக்குதிரை
 ஒத்த வீடு 
 ஒரு கல் ஒரு கண்ணாடி 
 ஒரு நடிகையின் வாக்குமூலம்
 ஒரு மழை நான்கு சாரல்
 கண்டதும் காணதாதும்
 கண்டு பிடிச்சிட்டேன்
 கந்தா
 கலகலப்பு 
 கழுகு
 கள்ளப் பருந்து
 காசி குப்பம்
 காதல் பாதை
 காதல் பிசாசே
 காதலில் சொதப்புவது எப்படி
 காந்தம்
 கிருஷ்ணவேணி பஞ்சாலை 
 கும்கி
 கை
 கொஞ்சும் மைனாக்களே
 கொண்டான் கொடுத்தான்
 கொலைகாரன்
 கொள்ளைக்காரன்
 கோயம்பேடு பேருந்து நிலையம் 
 கோழி கூவுது
 சக்கரவர்த்தி திருமகன் 
 சகுனி
 சங்கர் ஊர் ராஜபாளையம்
 சட்டம் இருட்டறை
 சாட்டை 
 சாருலதா 
 சுந்தர பாண்டியன்
 சுழல்
 சுன் சுன் தாத்தா
 சூர்யா நகரம்
 சூழ்நிலை
 செங்காத்து பூமியிலே
 செம்பட்டை
 சேட்டைத்தனம்
 சேவற்கொடி
 சௌந்தர்யா
 தடையறத் தாக்க 
 தாண்டவம் 
 திருத்தணி
 துப்பாக்கி
 தூதுவன்
 தேனி மாவட்டம் 
 தோனி 
 நடுவுல கொஞ்சம் பக்கத்த காணோம்
 நண்டு பாஸ்கர்
 நண்பன்
 நந்தா நந்திதா 
 நாங்க
 நான் 
 நான் ஈ 
 நீ தானே என் பொன்வசந்தம் 
 நீர்ப்பறவை 
 நெல்லை சந்திப்பு
 பச்சை என்கிற காத்து
 படம் பார்த்து கதை சொல்லு
 பத்திரமா பாத்துக்கிங்க
 பரமகுரு
 பனித்துளி
 பாகன்
 பாண்டி ஒலிபெருக்கி நிலையம் 
 பாரசீக மன்னன் 
 பாரி
 பாளையங்கோட்டை
 பில்லா 2 
 பீட்சா
 புதிய காவியம்
 புதுமுகங்கள் தேவை
 பூவாம்பட்டி
 பெருமான்
 பேச்சியக்கா மருமகன்
 பொல்லாங்கு
 போடா போடி
 போர்க்கொடி 10ஏஎம் வகுப்பு
 மகன்
 மதுபான கடை
 மதுவும் மைதிலியும்
 மழைக்காலம்
 மயங்கினேன் தயங்கினேன் 
 மயிலு
 மறுபடியும் ஒரு காதல்
 மன்னாரு
 மனம் கொத்திப் பறவை 
 மாசி
 மாட்டுத்தாவணி
 மாலைப் பொழுதின் மயக்கத்திலே
 மாற்றான் 
 மிரட்டல்
 மீராவுடன் கிருஷ்ணா 
 முகமூடி 
 முதல்வர் மகாத்மா 
 முப்பொழுதும் உன் கற்பனைகள் 
 முரட்டு காளை 
 மெரினா 
 மேதை
 மை
 மைலு
 யுகம்
 யாருக்கு தெரியும்
 ராட்டினம் 
 லீலை
 லொள்ளு தாதா பராக் பராக் 
 வழக்கு எண் 18/9 
 வாச்சாத்தி
 வாலிபன் சுற்றும் உலகம் 
 விண்மீன்கள்
 விருதுநகர் சந்திப்பு
 விளையாடவா
 வேட்டை
 வௌவால் பசங்க
 ஸ்ரீராம கிருஷ்ண தரிசனம்

மேற்கோள்கள்

வெளி இணைப்புகள் 
 2012 தமிழ்த் திரைப்படங்கள் 

 
 

தமிழ்த் திரைப்படங்களின் பட்டியல்கள்
எஸ். பி. முத்துக்குமரன்

எஸ். பி. முத்துக்குமரன் (சூன் 16, 1968 - ஏப்ரல் 1, 2012) ஒரு தமிழக அரசியல்வாதி. இவர் 2011ல் தமிழ்நாடு சட்டமன்றத்திற்கு புதுக்கோட்டை சட்டமன்றத் தொகுதியிலிருந்து இந்திய பொதுவுடமைக் கட்சியின் சார்பாக தேர்ந்தெடுக்கப்பட்டார்.

வாழ்க்கைக் குறிப்பு
முத்துக்குமரன் புதுக்கோட்டை மாவட்டம், கறம்பக்குடி அருகே உள்ள நெடுவாசல் கிராமத்தில் வேளாண்மைக் குடும்பத்தில் சி. பழனிவேல் - முல்லையம்மாள் தம்பதிக்கு ஒரே மகனாக பிறந்தார். பள்ளிப் படிப்பை சொந்த ஊரிலும், கல்லூரிப் படிப்பை புதுகை மாமன்னர் கல்லூரியிலும் முடித்தார்.

அரசியலில்
கல்லூரிப் பருவத்தில் மாணவர் பேரவைத் தேர்தலில் வென்று, தனது அரசியல் வாழ்க்கையைத் தொடங்கினார். இடதுசாரி இயக்கக் கொள்கைகளால் ஈர்க்கப்பட்டு, இந்திய கம்யூனிஸ்ட் கட்சியில் சேர்ந்து கொண்டார். கட்சியின் பல்வேறு பொறுப்புகளில் பணியாற்றிய அவர், 2009-ம் ஆண்டு கட்சியின் புதுக்கோட்டை மாவட்டச் செயலராகப் பொறுப்பேற்றார். 2011 சட்டப்பேரவைத் தேர்தலில் அதிமுக கூட்டணி சார்பில் போட்டியிட்டு, திமுக வேட்பாளரைவிட, சுமார் 2 ஆயிரம் வாக்குகள் அதிகம் பெற்று வெற்றி பெற்றார்.

மறைவு 
முத்துக்குமரன் தனது 44வது அகவையில் 01.04.2012 அன்று சொக்கநாதபட்டியில் இடம்பெற்ற சாலை விபத்தில் காலமானார். இவருக்கு மனைவி, ஒரு மகன், மற்றும் ஒரு மகள் உள்ளனர்.

மேற்கோள்கள் 

2012 இறப்புகள்
1968 பிறப்புகள்
குற்றம்

குற்றம் என்பது விதிகளையோ அல்லது சட்டத்தையோ மீறி செய்யப்படும் செயலாகும்.  இத்தகைய செயல் அதிகாரத்தில் உள்ளவர்களால் தண்டனைக்கு (சட்ட மன்றம் போன்ற அமைப்புகளால்) உட்படுத்தப்படலாம். அல்லது எச்சரிக்கை விடுக்கப்படலாம். குற்றத்திற்கான வரையறை வெவ்வேறு (மாநில, தேசிய, சர்வதேச) இடம், வெவ்வேறு காலகட்டத்தைப்பொறுத்து ஒவ்வொறு தனிமனித சமுதாயத்துக்கும் மாறுபடலாம். ஒவ்வொறு குற்றமும் சட்டமீறலாகும்; ஆனால் ஒவ்வொறு சட்டமீறலும் குற்றமாக வேண்டிய அவசியமில்லை.

வகைகள் 

குற்றங்களின் பின்வரும் வகைகளாக பிரிக்கப்பட்டுள்ளன அல்லது பயன்படுத்தப்பட்டு வருகின்றன:

 தனி நபருக்கு எதிரான குற்றம்
 வன்முறை தொடர்பான குற்றம்
 பாலியல் வன்முறை தொடர்பான குற்றம்
 சொத்து தொடர்பான குற்றம்

ஆராய்ச்சியாளர்கள் பயன்படுத்தும் பின்வரும் வகைகளாக குற்றங்கள்:

 மோசடி மற்றும் ஆள்மாராட்டம்
 துப்பாக்கி மற்றும் ஆயுதங்கள் மூலமாக தாக்குதல் 
 மத்திய அல்லது மாநில அரசுக்கு எதிரான குற்றம் / அரசியல் குற்றங்கள் 
 தீங்கு விளைவிக்கும் அல்லது ஆபத்து விளைவிக்கும் போதைப் பொருட்களை கடத்துதல்
 மதம் மற்றும் பொது வழிபாட்டு எதிரான குற்றம்
 பொது நீதி / பொது நீதி நிர்வாகத்திற்கு எதிரான குற்றம்
 பொது ஒழுங்குமீறல்
 வணிகம், நிதி சந்தைகள் போன்றவற்றில் 
 பொது ஒழுக்கம் மற்றும் பொது கொள்கை எதிரான குற்றம்
 மோட்டார் வாகன குற்றங்கள்
 சதி, அடுத்தவரை குற்றம் செய்ய தூண்டுதல் மற்றும் குற்றம் செய்ய முயற்சி செய்தல் உள்ளிட்டவையாகும்.

இவற்றையும் பார்க்க 
 போர் குற்றம்
 கொலை
 இனப்படுகொலை

குற்றங்கள்
குற்றவியல் சட்டம்

மேற்கோள்கள்

cs:Zločin
யாப் ஆ லோய்

யாப் ஆ லோய்  (Yap Ah Loy, சீனம்: ,  14 மார்ச்சு 1837-15 ஏப்ரல் 1885), (பிற பெயர்கள்  யாப் தேட் லோய் மற்றும் யாப் மா லான்) நவீன கோலாலம்பூரை நிறுவியவராக கருதப்படுகிறார். பத்தொன்பதாம் நூற்றாண்டின் மையப் பகுதியில் கோலாலம்பூரை ஓர் வணிக மற்றும் சுரங்கத்தொழில் நகரமாக இவர் உருமாற்றினார். மலேசிய சீனர் குடியிருப்புகளின் தலைவராக இருந்த யாப் ஆ லோய் கோலாலம்பூரின்  சீன காப்பிதானாக  பிரி்த்தானியர்களால் நியமிக்கப்பட்டார்.  இந்த காலத்தில் அவர்   சட்ட சீர்திருத்தங்களையும் புதிய சட்ட முறைமையையும் கொணர்ந்தார். ஆறு பேர் கொண்ட காவல்துறை கொண்டு சட்ட ஒழுங்கை நிலை நாட்டினார். 60 பேர் வரை இருக்கக்கூடிய சிறைச்சாலையைக் கட்டினார். கோலாலம்பூரின் முதல் பாடசாலையையும், பெடலிங் சாலையில் மரவள்ளிக்கிழங்கு ஆலையையும் நிறுவினார்.

இன்று கோலாலம்பூரின் சீனப்பகுதியின் மையத்திலுள்ள சாலை யொன்று இவரது பெயரைக் கொண்டு   'ஜாலன் யாப் ஆ லோய்' (யாப் ஆ லோய் சாலை) வழங்கப்படுகிறது.

வெளி இணைப்புகள்
 யாப் ஆ லோயின் வரலாறு
 யாப் ஆ லோய் , செஜரா மலேசியா
 த பிகின்னிங் , கோலாலம்பூரின் ஊரக வரலாற்றுக்கு அறிமுகம்
 யாப் ஆ லோய் (葉亞來 1837 முதல் 1885 வரை) , மலாயா/மலேசியாவில் சீனர்கள் (02)

1837 பிறப்புகள்
1885 இறப்புகள்
மலேசியப் பௌத்தர்கள்
மலேசிய அரசியல்வாதிகள்
மலேசியச் சீனர்
பாகவதம்

பகவான் என்றும் அறியப்படும் கண்ணனின் வரலாற்றுக் கதையைச் சொல்லும் இலக்கியம் பாகவதம் ஆகும்.  இது வடமொழியில் இருந்து தமிழுக்கு மொழிபெயர்க்கப்பட்ட ஒரு வைணவ சமய இலக்கியம் ஆகும்.

வியாசர் பாகவதம்
 வடமொழிப் புராண பாகவதம் வியாசர் செய்தது. 36,000 பாடல்களைக் கொண்ட இது 'ஸ்ரீமத் பாகவதம்' அல்லது 'மகாபாகவதம்' என வழங்கப்படுகிறது. இதில் 25 கீதைகளும், பத்து  அவதாரக் கதைகளும் உள்ளன. பெரும்பான்மை அனுட்டுப்புப் பாடல்களால் ஆனது. இதில் ஒவ்வொரு அத்தியாயத்தின் தலைப்பிலும் ஒரு கடவுள் வாழ்த்துப்பாடல் உள்ளது.
 நாரதமுனிவர் ருக்குமணி பிராட்டியாருக்கு இதனைச் சொன்னார். பின்னர் சுகமுனிவர் பரிச்சித்து  மன்னனுக்குச் சொன்னார். இது 18 புராணங்களில் ஒன்று. இதனையே அருளாளதாசர் தமிழில் பாடினார்.
 ஸ்ரீமத் பாகவதம் என்னும் பெயரில் வியாச முனிவரால் வடமொழியில் இயற்றப்பட்ட நூலின் பாடல் தலைவன் திருமால். வடமொழியில் இந்த நூலை  ‘அபௌருஷேயம்’ என்பர். மனிதனால் செய்யப்படாதது என்பது இதன் பொருள். “ஓலைப்படாப் பிரமாணம்” என்றும் “எழுதாக்கிளவி” என்றும் இதனைப் போற்றிவந்தனர்.

தமிழில் பாகவதம்
பாகவதம் என்னும் பெயர்கொண்ட நூல்கள் தமிழில் இரண்டு உள்ளன. இவை வடமொழி நூலைத் தழுவி எழுதப்பட்ட நூல்கள். 

தமிழில் இதனை 16 ஆம் நூற்றாண்டில் செவ்வைச் சூடுவார், அருளாள தாசர் என்னும் இரண்டு பெருமக்கள் ‘பாகவதம்’ என்னும் பெயரால் இருவேறு நூல்கள் செய்துள்ளனர். 

பாகவதம் தமிழில் தோன்றக் காரணம்
திருமாலின் அவதாரங்களில் பெரிதும் போற்றப்படுவது இராமன், கண்ணன் அவதாரங்கள். கம்பராமாயனமும், வில்லிபாரதமும் இவற்றைப் பெருங்காவியங்களாகவே பாடின. கந்தபுராணம் முருகனின் அவதாரங்கள் குறித்துப் பாடியது போல, திருமாலின் அவதாரங்கள் குறித்துப்  பாடவேண்டும் என்னும் விருப்பத்தில் தோன்றியதே பாகவதம்.

செவ்வைச்சூடுவார் பாகவதம்
இவரது ஊர் வேப்பற்றூர். இவர் அந்தணர். 
இவர் செய்த பாகவதம் நூலுக்கு வழங்கப்படும் பெயர்கள்: 
ஸ்ரீபாகவத புராணம், இதிகாச-பாகவதம், விண்டு-பாகவதம் என்பன.
நூல் 
இதில் திருமாலின் நான்கு அவதாரங்கள் 4973 பாடல்களில் கூறப்பட்டுள்ளன. இவை 12 (ஸ்)கந்தங்களாக உள்ளன. 
காலம்
இதன் காலம் 1500-1525. 
பெயரில் பிறழ்வு
வைணவ-பண்டிதர் கோமளவல்லிபுரம் இராசகோபால பிள்ளை 1881-ல் இதனை அச்சிட்டார். அதில் இந்த நூலின் ஆசிரியர் குடந்தை ஆரியப்பப்பிள்ளை எனக் குறிப்பிட்டுள்ளார். இது பிறழ உணர்ந்த செய்தி.  வடமொழியில் கண்ணபிரான் கதை கூறும் 7 புராணங்களில் முதல் இரண்டு மட்டுமே தமிழில் செய்யப்பட்டுள்ளன என்பது ஆன்றோர் கருத்து. தமிழப் பல்கலைக்கழகத்தில் மூல ஓலைச்சுவடி உள்ளது.

அருளாளதாசர் பாகவதம்
ஆசிரியர்
இவர் நெல்லிநகரின் தலைவர். இயற்பெயர் வரதன். வரதராச ஐயங்கார் எனவும் அழைப்பர். ‘நெல்லிநகர் வரதராசன்’ என இந்நூலிலுள்ள பாடல் ஒன்று தெரிவிக்கிறது. 1-53 அளவில் பெரிய பாரதத்தை தமிழில் மிகப் பெரிய நூலாகச்  செய்து அருளியமையாலும், இப்படிச் செய்வதற்கு இறையருளைப் பெற்றிருந்தமையாலும் இவரை அருளாள தாசர் எனச் சிறப்பிக்கப் பெற்றிருந்தார்
 ஊர்
பிறந்த ஊர் நெல்லிநகர். வாழ்ந்த ஊர் திருவரங்கம். இங்கு இவர் வரதராச ஐயங்கார் எனச் சிறப்பிக்கப்பட்டார்.  
நூலின் பெயர்
இவர் செய்த பாகவதமானது மகாபாகவதம், புராண பாகவதம், வாசுதேவ-கதை,  என்றும் சொல்லப்படுகிறது. இது 130 படலம், 9147 பாடல்கள் கொண்டது. 
 காலம் 1543
நூலமைதி
அருளாளதாசர் செய்த பாகவதப் புராணத்தில் 130 சருக்கங்களும், 9147 பாடல்களும் உள்ளன. இது வடமொழியிலுள்ள 18,000 சுலோகங்கள் கொண்ட பாகவதத்தில் சொல்லப்பட்ட செய்தி என இந்நூலிலுள்ள பாடல் ஒன்று கூறுகிறது. 
.

இவற்றையும் காண்க
 பாகவதக் கதை
 பாகவதர்

மேற்கோள் நூல்கள்
மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, முதற்பாகம், 2005

அடிக்குறிப்பு

16 ஆம் நூற்றாண்டுத் தமிழ் நூல்கள்
கோதர்தாஸ் காளிதாஸ் ஷா

கோதர்தாஸ் காளிதாஸ் ஷா (ஆங்கிலம்:Kodardas Kalidas Shah) கே. கே. ஷா எனஅறியப்படும் இவர் ஒரு இந்திய அரசியல்வாதி , விடுதலைப்போராட்டவீரர் , வழக்கறிஞர் , மும்பை சட்டப் பேரவை உறுப்பினராகவும், நாடாளுமன்ற உறுப்பினராகவும் மற்றும் தமிழக ஆளுநராகவும் இருந்தவர். இவர் கலைஞர் மு.கருணாநிதியின் நெருங்கிய நண்பர் ஆவார்.

வாழ்க்கை சுருக்கம் 
மராட்டிய மாநிலம் கொலாபா மாவட்டம்  காரிகான் என்ற இடத்தில் 15.10.1908ல் பிறந்தார்.
புனே மற்றும் குசராத் கல்லூரியில் சட்டம் பயின்றார். மும்பை உயர்நிலைப்பள்ளியில் ஆசிரியராக பணிபுரிந்தார். புகழ்வாய்ந்த வழக்குகளான செம்பூர் கொலை வழக்கு, நஜினா மஸ்ஜித் கலக வழக்கு அகியவற்றை எடுத்து நடத்தினார்.

அரசியல் பங்களிப்பு 
தேசிய விடுதலை இயக்கத்தில் பங்குகொண்டு 1932 மற்றும் 1942 ல் சிறை சென்றார். பம்பாய் மாநில காங்கிரஸ் கமிட்டியின் பொதுச்செயலாளர் மற்றும் தலைவராகவும், 
1962-63 ல் அகில இந்திய காங்கிரஸ் கமிட்டியின் பொதுச்செயலாளராகவும் இருந்தார்.

1952ல் மும்பை சட்டப் பேரவை உறுப்பினராகவும் 1960 மற்றும் 1966 ல் நாடாளுமன்ற உறுப்பினராகவும் இருந்தார்.

மேற்கோள்கள்

இவற்றையும் காண்க 
 தமிழக ஆளுநர்களின் பட்டியல்

இந்திய தேசிய காங்கிரஸ் அரசியல்வாதிகள்
1908 பிறப்புகள்
1986 இறப்புகள்
தமிழ்நாடு ஆளுநர்கள்
வில்லவராயர்

வில்லவராயர்கள் என்போர் முக்குலத்தோரின் ஒரு பிரிவினரான ஈசநாட்டுக் கள்ளர் என்ற பிரிவின் கீழ் வரும் ஒரு இனத்தவர் ஆவர். இவர்கள் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம். 

நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ள தலைஞாயிறு குற்றம்‌ பொறுத்த நாதர்‌ கோவில் கல்வெட்டில் முதலாம் குலோத்துங்க சோழனின்‌ அதிகாரி ராஜராஜதேவரான வில்லவராயர்‌ குறிப்பிடப்படுகிறார்.

சோழர் சாம்ராஜ்யத்தில் ஈச நாட்டுக் கள்ளர்கள் வகித்து வந்த பதவிகள் மற்றும் போர்களில் அவர்கள் செயலபட்ட விதத்தைக் கொண்டு அவர்களைச் சிறப்பு பட்டப் பெயர்கள் கொண்டு அழைக்கிறார்கள்.

கள்ளர் குல பட்டங்களை ஆராயும் போது பெரும்பாலும் அவை அரையர், இராயர், ஆண்டார், ஆள்வார், உடையார், கொண்டார், பூண்டார், பிரியர், சுற்றியார், பொறுக்கியார், நட்டார், தலைவர், வென்றார், தேவர், கிளையார், உண்டார் என்றே முடிவுறும். அரையர் என்றால் அரசன்/குறுநில மன்னன் என்று பொருள்.

    உதாரணம்:
    வில்லவராயன் (வில்லவ +அரையன்)
    வில்லவராயர் (வில்லவ +அரையர்)

பார்வைக்கு 
 ந.மு. வேங்கடசாமி நாட்டாரின் ”கள்ளர் சரித்திரம்”, எனி இந்தியன் பதிப்பகம், தி.நகர், சென்னை.
 அமரர். கல்கியின் ”பொன்னியின் செல்வன்” என்ற சரித்திர நாவல்

சாதிகள்
தமிழரில் சாதிகள்
பத்திரிக்கையாளர்

பத்திரிகையாளர் (Journlalist) என்பவர் பொதுவாக பத்திரிக்கையில் பணிபுரிபவர்களைக் குறிக்கும். தற்போது பத்திரிக்கை மட்டுமல்லாது, தொலைக்காட்சி, பண்பலை மற்றும் அனைத்து மக்கள் ஊடகங்களில் பணிபுரிபவர்களும், பத்திரிகையாளர் என்ற வார்த்தையைப் பயன்படுத்துகின்றனர். இயக்குநர், செய்தியாளர்கள், புகைப்படக்காரர்கள், ஒளிப்பதிவாளர்கள், ஒளிப்பதிவு உதவியாளர்கள் போன்றவர்களும் பத்திரிகையாளர்கள் என்றே அழைக்கப்படுகின்றனர்.

மேலும் பார்க்க
 செய்தியாளர்

மேற்கோள்கள்

தொழில்கள்
ஊடகவியலாளர்கள்